ZAPISNIK

     s 14. sjednice Vijeća Gradske četvrti Črnomerec
    održane 07. srpnja 2022., s početkom u 18,00 sati u  
         Područnom uredu Črnomerec, Trg Francuske Republike 15,  soba broj 30/I                           
                       


Nazočni članovi Vijeća Gradske četvrti Črnomerec: Dražen Lučanin,, Arni Barišić, Ivan Filipović, Tomislav Domes, Dubravko Kezić, Maja Kočiš, Jere Meić, Sandra Popara, Zdenka Sviben, Ljiljana Peršinec, Lidija Božić, Mislav Barišić, Jelena Zenko Milović i Petar Kriste.

Nenazočni članovi Vijeća Gradske četvrti Črnomerec: Josip Jelić

Ostali nazočni:  Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara Dražen Lučanin, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 13.  sjednica na glasovanje.
Zapisnik jednoglasno usvojen.

Predsjednik čita dopunu dnevnog reda te takav dnevni red daje na glasovanje obzirom da nema prijedloga dopune.
 
Jednoglasno usvojen slijedeći

		              dnevni red:

1. Prijedlog Prioriteta plana komunalnih aktivnosti za 2023. Gradske četvrti Črnomerec 
2. Godišnji izvještaj o izvršenju Financijskog plana za 2021. 
3. Davanja mišljenja na Gradski projekt Tržnica Kustošija
4. Zahtjev za postavljanje Next Bike stanica na lokacijama Trg siječanjskih žrtava, Terminal Črnomerec, Prilaz baruna Filipovića (kod Klinike za tumore),  Trg Francuske Republike
5. Prijedlozi zaključaka sa sjednica Vijeća Mjesnih odbora
· Kustošija centar, izmjena semaforskih intervala na semaforima u Ilici 335, 364 i 368
· Dubravko Lučić, kbr. 507, 508, 509 i 510 k.o. Črnomerec, očitovanje o mogućnosti raspolaganja
· Sveti Duh 148, zamjena uspornika
· Sveti Duh 131- 131D, postavljanje prometnih znakova
6. Donošenje mišljenja po članku 86. Statuta Grada Zagreba
7. Prijedlog Zaključka o prijedlogu korištenja rukometnog igrališta Metalac za građane
8. Prijedlog Zaključka pokretanju postupka izrade geodetskog elaborata i definiranje javnog puta za Ulicu Vojmila Rabadana 68 A do 68 E na k.č. 1021/2 k.o. Gornje Vrapče
9. [bookmark: _Hlk64622320]Informacije, pitanja i prijedlozi




Ad.1.  Prijedlog Prioriteta plana komunalnih aktivnosti za 2023. Gradske četvrti Črnomerec

Predsjednik čita prijedloge prioriteta plana komunalnih aktivnosti za 2023. koje su mjesni odbori donijeli te otvara raspravu.
U raspravi sudjelovali: Ljiljana Peršine, Mislav Barišić, Dražen Lučanin i Snježana Ordanić.
Predsjednik daje prijedlog Prioriteta plana komunalnih aktivnosti za 2023. na glasovanje.

S 12 glasova ZA i 2 SUZDRŽANA usvojen Prijedlog Prioriteta plana komunalnih aktivnosti za 2023. Gradske četvrti Črnomerec koji je prilog Zapisniku.


Ad.2.  Godišnji izvještaj o izvršenju Financijskog plana za 2021. 

Predsjednik obrazlaže stavke Godišnjeg izvještaja o izvršenju Financijskog plana za 2021. godinu te obzirom da se nitko ne javlja za riječ daje prijedlog na glasovanje.

S 13 glasova ZA i 1 PROTIV usvojen Godišnji izvještaj o izvršenju Financijskog plana za 2021. koji je prilog Zapisniku.


Ad.3.  Davanja mišljenja na Gradski projekt Tržnica Kustošija

Predsjednik kratko obrazlaže te otvara raspravu.
U raspravi sudjelovali: Arni Barišić, Lidija Božić, Zdenka Sviben, Jere Meić, Dubravko Kezić i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći


ZAKLJUČAK
       o mišljenju na izrađenu studiju Područja gradskog projekta 
 Tržnice Kustošija  

1. Vijeće je raspravljalo o prijedlogu izrađene studije područja gradskog projekta Tržnica Kustošija. 

2. Vijeće je mišljenja da tržnica Kustošija i kuglana Grmoščica trebaju ostati otvorena površina i sportski objekt u vlasništvu Grada Zagreba dostupni za sve  građane.
3. Vijeće nije suglasno da Tržnicu Kustošija i Kuglanu Grmoščica svojim projektom obuhvati privatni investitor.   

4. Ovaj će Zaključak biti dostavljen Gradskom uredu za gospodarstvo, ekološku održivost i strategijsko planiranje  na daljnje postupanje. 


Ad.4. Zahtjev za postavljanje Next Bike stanica na lokacijama Trg siječanjskih žrtava, Terminal Črnomerec, Prilaz baruna Filipovića (kod Klinike za tumore),  Trg Francuske Republike

Predsjednik otvara raspravu.
U raspravi sudjelovali: Lidija Božić, Zdenka Sviben, Dubravko Kezić, Mislav Barišić, Ljiljana Peršinec i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći


ZAKLJUČAK
        o prijedlogu postavljanja nextbike stanica na području Gradske četvrti Črnomerec  

1. Vijeće je razmotrilo prijedlog da se na području Gradske četvrti Črnomerec postave nextbike stanice.  

2.Vijeće je suglasno s prijedlogom o postavljanju nexbike stanica na slijedećim lokacijama: 
· Trg Siječanjskih žrtava 1945.
· Terminal Črnomerec
· Prilaz baruna Filipovića (kod Klinike za tumore)
· Trg Francuske Republike

3.Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet  na daljnje postupanje.

Ad.5. Prijedlozi zaključaka sa sjednica Vijeća Mjesnih odbora
· Kustošija centar, izmjena semaforskih intervala na semaforima u Ilici 335, 364 i 368
· Dubravko Lučić, kbr. 507, 508, 509 i 510 k.o. Črnomerec, očitovanje o mogućnosti raspolaganja
· Sveti Duh 148, zamjena uspornika
· Sveti Duh 131- 131D, postavljanje prometnih znakova

Predsjednik čita Zaključak MO Kustošija centar vezano uz izmjenu semaforskih intervala na semaforu u Ilici 335, 364 i 368, te isto daje na glasovanje.

S 13 glasova ZA i 1 SUZDRŽANIM usvojen slijedeći


ZAKLJUČAK
       o prijedlogu izmjene intervala na semaforima u Ilici 335, 364 i 368 

1. Vijeće je razmotrilo zahtjev građana i Zaključak Vijeća Mjesnog odbora Kustošije centar o izmjeni semaforskih intervala u Ilici 335, 364 i 368 kojim se traži produljenje trajanja zelenog svjetla za prijelaz pješaka.   

2. Vijeće podržava prijedlog da se produlji trajanje zelenog svjetla za pješake na navedenim lokacijama. 

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak MO „Sveti Duh“ i dopis Gradskog ureda za gospodarstvo, ekološku održivost i strategijsko planiranje kojim se traži očitovanje od Vijeća, a vezano uz raspolaganje k.č. 507, 508, 509 i 510 k.o. Črnomerec te otvara raspravu.
U raspravi sudjelovali Arni Barišić, Mislav Barišić, Ljiljana Peršinec i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći


          Z A K LJ U Č A K
             o očitovanju o raspolaganju k. č. 507, 508, 509 i 510 k.o. Črnomerec  


1. Vijeće Gradske četvrti Črnomerec je razmotrilo Zaključak Vijeća Mjesnog odbora „Sveti Duh“ i dopis Gradskog ureda za gospodarstvo, ekološku održivost i strategijsko planiranje,  kojim se traži očitovanje da li Vijeće ima potrebu za realizaciju nedostajućih sadržaja javne namjene na k. č. 507, 508, 509 i 510 k.o. Črnomerec.

2. Vijeće ima potrebu navedene čestice namijeniti za javnu namjenu.   

3. Ovaj Zaključak dostaviti će se Gradskog ureda za gospodarstvo, ekološku održivost i strategijsko planiranje  na daljnje postupanje.  

Predsjednik čita Zaključak Vijeća Mjesnog odbora „Sveti Duh“ vezano uz postavljanje prometnih znakova za smirivanje prometa u ulici Sveti Duh 131-131D te otvara raspravu.
U raspravi sudjelovali: Mislav Barišić, Arni Barišić, Jere Meić, Petar Kriste i Dražen Lučanin.
Predsjednik daje prijedlog Zaključka na glasovanje

Jednoglasno usvojen slijedeći




ZAKLJUČAK
 o prijedlogu postavljanju prometnih znakova za smirivanje prometa 
u ulici Sveti Duh 131 -131D 

1. Vijeće je razmotrilo Zaključak Vijeća Mjesnog odbora „Sveti Duh“ kojim se traži postavljanju prometnih znakova „djeca na cesti“ i  „zona u kojoj je ograničena brzina“ u ulici Sveti Duh 131 -131D.

2. Vijeće je suglasno s prijedlogom navedenim u točki 1. 

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet  na daljnje postupanje.


 	Ad.6. Donošenje mišljenja po članku 86. Statuta Grada Zagreba

Predsjednik čita točke po kojima se treba donijeti mišljenje po čl. 86. Statuta Grada Zagreba te će se o njima skupno glasovati.

- Zaključak o davanju mišljenja na Zagrebačku strategiju izjednačavanja mogućnosti za osobe s invaliditetom u razdoblju od 2022. do 2025.
- Zaključak o davanju mišljenja na Provedbeni Program mjera postupanja s materijalom od uklanja i građevnim otpadom nastalim u postupku obnove zgrada oštećenih potresom na području Grada Zagreba
- Zaključak o davanju mišljenja na Program državne potpore za subvencioniranje proizvodnje i emitiranja audiovizualnih i radijskih programskih sadržaja u programima nakladnika televizija i radija za razdoblje od 2022. do 2023.
- Zaključak o davanju mišljenja na Program potpore male vrijednosti za sufinanciranje proizvodnje i objave programskih sadržaja u elektroničkim publikacijama za razdoblje 2022. do 2023.
- Zaključak o davanju mišljenja na Prijedlog kodeksa ponašanja gradskih zastupnika u Gradskoj skupštini Grada Zagreba u sprečavanju sukoba interesa
- Zaključak o davanju mišljenja na Odluku o osnivanju Vijeća za zaštitu potrošača
- Zaključak o davanju mišljenja na Odluku o ustanovljenju zajedničkih otvorenih lovišta
- Zaključak o davanju mišljenja na Izmjene i dopune Programa „Integrirane sunčane elektrane na zgradama javne namjene, višestambenim zgradama i obiteljskim kućama te zgradama gospodarske namjene na području Grada Zagreba“ za razdoblje od 2022 do 2024.
- Zaključak o davanju mišljenja na Osnivanje društva Zagrebački sunčani krovovi, društva s ograničenom odgovornošću

Navedeni Zaključci usvojeni s 10 glasova ZA, 3 PROTIV i 1 SUZDRŽANIM glasom.


Ad.7. Prijedlog Zaključka o prijedlogu korištenja rukometnog igrališta Metalac za 
          građane

Predsjednik kratko obrazlaže traženo te otvara raspravu.
U raspravi sudjelovali: Mislav Barišić, Ljiljana Peršinec, Arni Barišić i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći


ZAKLJUČAK
       o prijedlogu korištenja rukometnog igrališta Metalac za građane


1. Vijeće je razmotrilo Zaključak Vijeća Mjesnog odbora „Ban Keglević“ kojim se traže termini kada građani mogu koristiti rukometno igralište Metalac.   

2. Vijeće traži da Gradski ured za obrazovanje, sport i mlade u Ugovoru koji sklapa s Rukometnim klubom Metalac definira termine kada građani mogu koristiti igralište.  

3. Ovaj će Zaključak biti dostavljen Gradski ured za obrazovanje, sport i mlade na daljnje postupanje i Rukometnom klubu Metalac. 

  	
Ad.8. Prijedlog Zaključka pokretanju postupka izrade geodetskog elaborata i definiranje javnog puta za Ulicu Vojmila Rabadana 68 A do 68 E na k.č. 1021/2 k.o. Gornje Vrapče

Predsjednik čita Zaključak Vijeća Mjesnog odbora Gornja Kustošija te obzirom da se nitko ne javlja za riječ isti daje na glasovanje.

Jednoglasno usvojen slijedeći





ZAKLJUČAK
o prijedlogu pokretanja postupka izrade geodetskog elaborata i definiranje javnog puta 
za Ulicu Vojmila Rabadana  68A do 68E na k. č. 1021/2  k.o. Gornje Vrapče  

1. Vijeće je razmotrilo Zaključak Vijeća Mjesnog odbora Gornje Kustošije kojim se traži pokretanje postupka izrade geodetskog elaborata  za Ulicu Vojmila Rabadana  68A do 68E na k. č. 1021/2  k.o. Gornje Vrapče u svrhu evidentiranja nerazvrstane ceste u katastru i zemljišnim knjigama.   

2. Vijeće je suglasno da se pokrene postupak izrade geodetskog elaborata za  Ulicu Vojmila Rabadana  68A do 68E na k. č. 1021/2  k.o. Gornja Vrapče.  

3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje.

Ad.9.Informacije, pitanja i prijedlozi
Obzirom da se nitko ne javlja za riječ predsjednik zatvara sjednicu.
	




Sjednica je završila u 19,15 sati
Zapisnik sastavila:
Natalija Vidak	
				
KLASA: 024-08/22-002/207
URBROJ: 251-06-11-3-22-3 
Zagreb, 07. srpnja 2022.


								 Predsjednik Vijeća
                                                                                 	      Gradske četvrti Črnomerec

[bookmark: _GoBack]							           Dražen Lučanin, v.r.

